CELEX: 21998D0205(11)
Language: hu
Date: 1997-10-04 00:00:00
Title: Az EGT-Vegyesbizottság 70/97 határozata (1997. október 4.) az EGT-megállapodás XIII. mellékletének (közlekedés) módosításáról

Fontos jogi nyilatkozat

|

21998D0205(11)

Hivatalos Lap L 030 , 05/02/1998 o. 0042 - 0043

		Az EGT-Vegyesbizottság 70/97 határozata(1997. október 4.)az EGT-megállapodás XIII. mellékletének (közlekedés) módosításárólAZ EGT-VEGYESBIZOTTSÁG,tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,mivel a Megállapodás XIII. mellékletét a 11/97 EGT-vegyesbizottsági határozat [1] módosította;mivel a szolgáltatásnyújtás szabadsága elvének a tagállamokon belüli tengeri szállításra (tengeri kabotázs) történő alkalmazásáról szóló, 1992. december 7-i 3577/92/EGK tanácsi rendeletet [2] be kell építeni a Megállapodásba,A KÖVETKEZŐKÉPPEN HATÁROZOTT:1. cikkA Megállapodás XIII. melléklete az 53. pontot (4055/86/EK tanácsi irányelv) követően a következő ponttal egészül ki:"53a. 392 R 3577: A Tanács 1992. december 7-i 3577/92/EGK rendelete a szolgáltatásnyújtás szabadsága elvének a tagállamokon belüli tengeri szállításra (tengeri kabotázs) történő alkalmazásáról (HL L 364., 1992.12.12., 7. o.).Az irányelv rendelkezéseit e megállapodás alkalmazásában a következő kiigazításokkal kell alkalmazni:a) a 5. cikkben említett esetekben:- az EFTA-államok tekintetében a "Bizottság" helyére "EFTA Felügyeleti Hatóság" kerül,- ha a Bizottságnak védintézkedések elfogadására irányuló kérelmet nyújtanak be egy tagállamból vagy az EFTA Felügyeleti Hatóságnak egy EFTA-államból, az EGT-Vegyesbizottságot azonnal értesítik és ellátják minden lényeges információval.Bármely Szerződő Fél kérelmére konzultációt tartanak az EGT-Vegyesbizottságban. Ilyen konzultációkat olyan estekben is lehet kérelmezni, ha a Bizottság vagy az EFTA Felügyeleti Hatóság saját kezdeményezésére fogad el védintézkedést.Amint az EK Bizottság vagy az EFTA Felügyeleti Hatóság határozatot fogad el, azonnal értesíti a megtett intézkedésekről az EGT-Vegyesbizottságot.b) A 7. cikk helyébe a következő szöveg lép:"A Megállapodás eltérő rendelkezésének hiányában, a Szerződő Felek nem vezetnek be szolgáltatásnyújtás szabadságára vonatkozó korlátozást, amely ténylegesen megvalósult, mikorra az EGT-Vegyesbizottság döntött e rendeletnek a Megállapodásaba való beépítésésről.""2. cikkA 3577/92/EGK tanácsi rendelet izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.3. cikkEz a határozat 1997. október 5-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.4. cikkEzt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.Kelt Brüsszelben, 1997. október 4-én.az EGT-Vegyesbizottság részérőlaz elnökE. Bull[1] HL L 182., 1997.7.10., 41. o.[2] HL L 364., 1992.12.12., 7. o.--------------------------------------------------